خدمة د الدراري الصغار

خدمة ديال دراري صغار: هي ظاهرة الستيغلال ديال دراري صغار فاي نوع من انواع الخدمة كيما بغا يكون، سوا كانو قادين عليها سوا لا، وسوا كيتخلصو عليها ولا لا، واللي تيحرم هاد دراري من طفولتهم، وتيبلوكي القدرة ديالهم وما تيخليهومش امشيو للمدرسة، وكياتر فيهم سوا عقليا ولا جسديا ولا اجتماعيا وحتى روحيا. كيختالف معدل الخدمة ديال دراري صغار. مثلا ف القرن تسعطاعش ولول ديال القرن عشرين، كانو بزاف ديال دراري صغار بين 5 و14 سنة من العائلات اللي ما عندهومش، كيخدمو فالدول الغربية و المستعمرات ديالها. كانو كيخدمو بزاف اساسا فالزراعة، والديور، فلوزينات، فالمعادن، وخدامي خرين، و كانو كيخدمو بالليل لمدة تقدر توصل حتى ل12 ساعة. مع التحسن ديال المدخول ديال الاسر، و المدارس ولاو كتار، زيادة على القوانين اللي تدارت على الخدمة ديال دراري، نقصات بزاف معدلات ديال هاد الخدمة هادي. هاد الستيغلال ممنوع فقوانين جميع انحاء العالم، واخا هاد القوانين هادو ما كيتطبقوش على جميع انواع الخدمة ديال دراري صغار، بحال الخدمة ديالهم فالفن، والواجبات العائلية، والتدريب اللي تيكون تحت الاشراف، وبعض انواع الخدامي لخورين، ولا الخدمة ديال دراري عند شي شعوب وقبائل، بحال دراري ديال الاميش ودراري ديال السكان الاصليين فامريكا. منعات الخدمة ديال دراري قل من 14 عام فاي وزين ما عدا لوزينات ديال الفاميلة وفالمدارس الفنية ولايني بموافقة السلطات العامة وتحت الاشراف ديالها فالبلدان الفقيرة د العالم، واحد من كل ربعة ديال دراري كتلقاه خدام، وبزاف ديالو هادو، اي شي (29%) كتلقاهم فافريقيا جنوب الصحرا الكبرى. فعام 2017 ربعة ديال الدول افريقية (مالي، بنين، و تشاد و غينيا بيساو) كانت فيهم كتر من 50% دراري من 5 سنين حتى 14 سنة كلهم خدامين. الزراعة فالعالم كتمتل المجال اللول فاش تيخدمو دراري صغار. الغالبية العظمى ديال الدراري الصغار اللي خدامين كاينة فالعروبية والضواحي ديال المدون، هنا كنلقاو دراري فالغالب تيخدموهم والدهم، عوض ما يصيفطهوم للوزينات. الفقر و نقص المدارس هو السبب الكبير فالخدمة ديال دراري. بين 1960 و 2003 وعلى حساب البنك الدولي نقص معدل الخدمة ديال دراري من 25٪ الى 10٪. و واخا هكاك، ما زال العدد ديال دراري اللي خدامين مرتفع. اليونيسيف و منظمة العمل الدولية اكدوا باللي علاين 168 مليون دري بين 5 و 17 سنة من العالم دارو شي خدمة فعام 2013. شنو كتعني خدمة دراري؟ . هي الخدمة اللي كتكون عبء تقيل على الدري، وكتشكل خطر على السلامة ديالو وصحتو ورفاهيتو، الخدمة اللي كتستغل ضعف الدري و عدم القدرة ديالو على الدفاع على حقوقو، الخدمة اللي كتخدم دراري صغار بتمن رخيص من داكشي باش تيخدمو بيه الكبار، الخدمة اللي كتخدم دراري صغار و ما كتعاونهومش باش انميو القدرات ديالهم، الخدمة اللي كتعرقل تعلم دري الصغير اوما كتدربوش ابدل حياتو ويبني مستقبلو. الخدمة ديال دراري فالمواتيق والمعايير الدولية. خرجات الجمعية العامة د الامم المتحدة عام 1989 واحد الاتفاقية سميتها اتفاقية حقوق الدري اللي عرفات الدري بلي كل انسان ما فايتش 18 عام من عمرو، ووكدات على ضرورة السعي للحماية ديالو من الستيغلال الاقتصادي ومن اي خدمة ممكن تشكل عليه خطر اولا تبلوكي التعليم ديالو وتمنعو من القراية اولا تهدد صحتو ولا النمو البدني ولا العقلي ولا الروحي ولا المعنوي ولا الاجتماعي، وزيرات الدول اللي وقعات عليها باش تدير قوانين ادارية واجتماعية وتربوية اللي كتضمن الحماية للدري، وبالخصوص يتدار حد ادنى لسن الخدمة ونظام مناسب للساعات ديال الخدمة والظروف ديالو وتفرض عقوبات مناسبة باش هاد القوانين تطبق و ما تبقاش مجرد مداد فالورقة، الاردن سينات على هاد الاتفاقية في عام 1991، زيادة على بزاف ديال الدول العربية ودول العالم. وكانت الجمعية العامة قررات فنفس العام (1989) الاعلان العالمي لحقوق الدري اللي تدرات المسودة ديالو من عام 1957، هاد الاعلان هدا قال باللي "خاص الكفالة والوقاية ديال الدري من جميع انواع الاهمال والتعدو والستيغلال، وما يتباع ما يتشرى باي وسيلة من الوسائل، وما يخدمش قبل ما يوصل لواحد السن مناسب، وما يخدم حتى حرفة اولا خدمة كتضر بصحتو اولا كتبلوكي قرايتو اولا كتضر النمو ديالو البدني ولا العقلي ولا الاخلاقي. وكيتضمن موضوع الخدمة ديال دراري فالمواتيق والمعايير الدولية جميع التفاصيل المبينة اللي غادي نهضرو عليها لتحت، وخاصة اتفاقيات العمل الدولية اللي كتعلق بالحد الادنى لسن الخدمة واسوا اشكال خدمة دراري واتفاقية حقوق الدري واعلان المبادئ والحقوق الاساسية فالخدمة زيادة على اتفاقيات العمل العربية اللي صدراتها منظمة العمل العربية. منظمة العمل الدولية. صدرات هاد المنظمة بزاف ديال الاتفاقيات اللي كتعالج ݣاع الامور ديال الخدمة كيما بغات تكون، ومنها الاتفاقيات بتمانية اللي كتكتل المعايير الاساسية ديال حقوق بنادم فالخدمة، واللي كان اخرها الجوج اتفاقيات نمرة 138 لعام 1973 اللي كتخص الحد الادنى لسن الخدمة، والاتفاقية نمرة 182 ديال 1999 اللي كتخص اسوا اشكال الخدمة ديال دراري، واللي بجوج بيهم كيتعتبرو من الاتفاقيات التمانية اللي هضرنا عليهم الفوق، ومن اهم الاتفاقيات اللي دراتها الاجتماعات ديال منظمة العمل الدولية فمجال خدمة دراري واللي ما زالة جديدة، حيت كتعتبر الاحكام اللي كاينة فيها معايير اساسية لحقوق د بنادم فالخدمة اللي كتلتزم بها الدول المنضمة اليها وكتتم المساءلة ديالها فحالة الاخلال فالوفاء بهاد الالتزامات وفحالة ما كتطبقهاش، وكولشي ݣاع الدول الاعضاء واخا ما تكونش سنيات على هاد الاتفاقيات، فهي ملزمة بمج رد بلي عضو فهاد المنظمة بلي تحترم المبادئ اللي كتعلق بالحقوق والمبادئ الاساسية اللي جات فهاد الاتفاقيات، وكاتعززها وتخدم بنية حسنة باش تحققها، كيما تينص على داكشي الدستور ديال هاد المنظمة. الاتفاقية الدولية د العمل نمرة 138. هاد الاتفاقية، الهدف ديالها على المدى البعيد هو تحيد ݣاع الخدمة ديال دراري صغار، حيت دارت واحد الحد ادنى ديال الخدمة باش يكمل الدري التعليم الالزامي ديالو، و عتابرات بلي ما يمكنش الدري يخدم قبل 15 عام، و منعات الخدمة ديال دراري قل من 18 عام ف الخدامي اللي كتعرض الصحة و السلامة ديالهم اولا الاخلاق ديالهم للخطر، بسباب الطبيعة ديالها اولا الظروف اللي كتخدم فيها، و زيرات الدول الموقعة باش تتبع سياسة وطنية باش ما تبقاش الخدمة ديال دراري، و القضاء على اسباب هاد الخدمة و اللي هي بلي الوالدين كتلقاهم ما قاريينش اولا مستواهم التعليمي ضعيف بزاف. الاتفاقية الدولية د العمل نمرة 182. هاد الاتفاقية جات باش تكمل على الاتفاقية نمرة 138 وباش تنبه لاسوا اشكال الخدمة ديال دراري، ومن بعد باش تسالي بمرة مع الخدمة ديال دراري، هاد الاتفاقية هضرات على اهمية التعليم الاساسي اللي فابور، وعلى تكوين دراري اللي خدامين والادماج ديالهم والاهتمام بالفاميلات ديالهم. هاد الاتفاقية اكدت حتى بلي الفقر هو السبب الرئيسي للخدمة ديال دراري، وان الحل هو تحقيق النمو الاقتصادي، وحددات الخدامي اللي عتابرتها من اخيب الخدامي اللي ممكن تادي دراري وهي العبودية ب جميع نواعها والخدمة بالسيف و تجنيد دراري ف الحروب و التخدام ديالهم ف الدعارة اولا فاعمال الپورنو اولا باش يخدمو شي خدايم لامشروعة بحال التبزنيس، زيادة على شي خدايم اللي كتشوف الدولة اللي موقعة على هاد الاتفاقية بلي غادي تادي الدري و غادي تسبب لو اضرار على صحتو اولا سلامتو اولا اخلاقو، و زيرات الدول بلي مرة مرة تدير ليستة ديال هاد الخدايم الخطيرة. كيما زيرات الدول الموقعة بلي تدير ميكانيزمات وطرق باش تراقب تطبيق الاحكام ديال هاد الاتفاقية، و تدير پروݣرام باش تسالي مع خدمة دراري صغار، و تدير عقوبات زجرية ف القوانين ديالها بحق المخالفين. اعلان المبادئ والحقوق الاساسية فالخدمة. ف تاكيد لداكشي اللي جا ف الاتفاقيات التمانية ل حقوق الانسان ف الخدمة، صدرات منظمة العمل الدولية عام 1998 واحد الاعلان ديال المبادئ و الحقوق الاساسية فالخدمة، باش يكون اداة تروج بها المنظمة للمبادئ ديالها واللي الهدف منها هو ضمان حتيرام الحقوق الاساسية فالخدمة، باش تحقق العدالة الاجتماعية، حيت جا فالبند التاني ديال هاد الاعلان: "صدرات منظمة العمل الدولية بزاف ديال التفاقيات اللي كتعالج جميع ما يتعلق بالخدمة، منها ثمانية ديال الاتفاقيات اللي كتمتل اهم معايير حقوق الانسان ف الخدمة، و اللي كان اخرها الجوج اتفاقيات نمرة 138 لعام 1973 واللي كتعلق بالحد الادنى لسن د الخدمة والاتفاقية 182 ديال 1999 واللي كتهضر على اسوا اشكال الخدمة ديال دراري، هاد جوج اتفاقيات كيتعتبرو من اهم الاتفاقيات اللي دارتها منظمة الرعمل الدولية فمجال الخدمة ديال دراري، حيت كتعتبر الاحكام اللي كاينة فيها معايير اساسية لحقوق الانسان فالخدمة، خاص الدول اللي وقعات عليها تلتزم بها والا كتعرض للمساءلة في حالة الاخلال بها وعدم الوفاء بالالتزامات، وحتى الدول لوخرين واخا ما موقعينش عليها، فا راه خاص يلتزمو بها ادبيا، حيت هيّ عضو ف هاد المنظمة، داكشي علاش خاص تلتازم ݣاع بداكشي اللي تيصدر منها و ب الدستور و المبادئ ديالها و اللي منها: الاتفاقيات الدولية لخرة للخدمة ديال دراري. اللي معروف على منظمة العمل الدولية بلي سنويا ف الاجتماعات ديالها اللي كتنظم كل عام، بلي تيكون فيها تمتيل تلاتي متساوي بين الحكومات والخدامة وصحاب الخدمة، وهكا كتبني الاتفاقيات اللي كتحدد معايير الخدمة دوليا، و من نهار تاسسات هاد المنظمة عام 1919 وحتى لدابا تبنات 183 اتفاقية، فيها مواضيع كتيرة عندها علاقة ب الخدمة، ومن بين هاد التفاقيات اللي عالجت الخدمة ديال دراري كنلقاو: منعات الخدمة ديال دراري قل من 14 ولا قبل ما يكملو التعليم الالزامي ف الخدايم اللي ماشي صناعيين ب الليل، و هادشي داخل فيه 14 ساعة متواصلة من 8 د الليل حتى للتمنية د الصباح، منعات حتى الخدمة ديال دراري قل من 18 بالليل لكتر من 12 ساعة متواصلة من العشرة د الليل حتى للستة د الصباح. منعات الخدمة ديال دراري قل من 18 سنة فالباطوات اللي تيميشيو بالفاخر، اما كفرناتشي اولا مساعد فرناتشي. منعات الخدمة ديال دراري قل من 14 سنة ف الباطوات، الا يلى كان الهدف هو التدريب ولايني بموافقة السلطات العامة و تحت الاشراف ديالها. منعات الخدمة ديال دراري قل من 14 عام فشي فيرمة الا برا ديال الوقيتة ديال القراية، وما يكونش داكشي على حساب قرايتهم. هاد الاتفاقية تدارت كمراجعة للاتفاقية نمرة (7) ورفعات السن الادنى للدراري فالباطوات الى خمسة عشر سنة عوض 14سنة، الا الى كان الهدف هو التدريب ولايني بموافقة من السلطات العامة المختصة. هاد الاتفاقية كتعتبر هي اول اتفاقية عربية فمجال الخدمة ديال دراري، حيت جات باش تكمل السلسلة ديال المبادئ اللي اكدات عليها الاتفاقيات العربية السابقين ف هاد الضومين، و عرفات الدري با، ه الشخص اللي قل من 13 عام ومازال ما كملش 18 عام، هاد الاتفاقية شملات جميع الانشطة الاقتصادية ما عدا الخدمة ف الفيرمات و الفلاحة و الخدامي اللي ما فيهموش لا خطر لا مضر على الصحة مع حتيرام طبعا الحد الادنى ديال الخدمة د دراري. منعات دراري قل من 14 عام اولا قبل ما يكملو التعليم الاجباري من الخدامي غير الصناعيين، ما عدا الخدامي الخفاف بالنسبة اللي واصلين 12 سنة، بشرط ما يفوتوش ساعتين كل نهار، وتكون هاديك الخدمة ما كتضرش بصحتهم و على القراية ديالهم. هاد الاتفاقية تدارت كـ مراجعة للاتفاقية نمرة 5 و اللي رفعات الحد الادنى للسن ديال الخدمة عند دراري ف لوزينات ل 15 عام ف عيواط 14 عام، ما عدا الپروجيات ديال الفاميلة ولا المدارس الفنية بعد موافقة السلطات المختصة. طلبات من الدول يديرو حد ادنى ل سن لخدمة ف المناجم و اللي كيما كان الحال ما خاصوش يكون قل من 16 عام. هاد الاتفاقية صدرات كمراجعة للاتفاقية نمرة 33 و رفعات الادنى ديال السن للدراري ف المشاريع غير الصناعية ل 15 عام اولا سن التعليم الالزامي، ما عدا الخدامي الخفاف اللي فوق من 13 سنة، بشرط ما يزيدش على ساعتين يوميا و ف خدايم اللي ما كتضرش ب صحتهم ولا ب قرايتهم. منعات الخدمة ديال دراري قل من 18 سنة فلوزينات، الى ما عندهم شهادة طبية كتبت اللياقة و القدرة ديالهم، من خلال كونصولطاسيون كيديرو طبيب معتامد، و يبقا هاد الفحص يتعاود كل عام. منعات الخدمة ديال الدري قل من 18 سنة فالخدامي غير الصناعية، الا يلى عندو فحص طبي كيتبت اللياقة ديالو وكديرو جهة طبية معتمدة من السلطة، و خاص هاد الفحص يتعاود كل عام علاين. منعات الخدمة ديال دراري قل من 14 ولا قبل ما يكملو التعليم الالزامي ف الخدايم اللي ماشي صناعيين ب الليل، و هادشي داخل فيه 14 ساعة متواصلة من 8 د الليل حتى للتمنية د الصباح، منعات حتى الخدمة ديال دراري قل من 18 ب الليل ل كتر من 12 ساعة متواصلة من العشرة د الليل حتى للستة د الصباح. منعات الخدمة ديال دراري اللي ما واصلينش 18 سنة فاي وزين بالليل ما عدا الى كان متدرب بالنسبة اللي عندهم 16 سنة وبموافقة السلطة المختصة من بعد المداكرة مع صحاب الخدمة. منعات الخدمة ديال دراري اللي ما واصلينش 15 على الباطوات ديال الصيد الا ف العطل المدرسية وبشرط ما يكونش داكشي مضر بالصحة اولا النمو ديالهم اولا على حساب قرايتهم وما تكونش الخدامي اللي تيديرو بغرض تجاري. هاد الاتفاقية صدرات كمراجعة للاتفاقية نمرة 33 ورفعات الادنى ديال السن للدراري فالمشاريع غير الصناعية الى15 عام اولا سن التعليم الالزامي، ما عدا الخدامي الخفاف للي فوق من 13 سنة، بشرط ما يزيدش على ساعتين يوميا وفخدايم اللي ما كتضرش بصحتهم ولا بقرايتهم. زيرات على ضرورة يتدار فحض طبي منين نبݣيو نخدمو اي عامل قل من 21 سنة ف المناجم تحت الارض و هاد الفحص خاصو يتدار سنويا. الاتفاقية العربية نمرة 18 لسنة 1996 ديال الخدمة د دراري. وكانت الجمعية العامة قررات فنفس العام الاعلان العالمي لحقوق الطفل اللي كان تدارت المسودة ديالو فعام 1957، هاد الاعلان كال باللي "واجب الكفالة والوقاية ديال الطفل من جميع انوع الاهمال والقسوة والستيغلال، وما يتعرضش للاتجار بيه باي وسيلة من الوسائل، وما يخدمش قبل ما يوصل سن مناسب، وما يخليوهش يدير شي حرفة اولا ولا شي خدمة اللي تضر بصحتو اولا تعرقل التعليم ديالو اولا تضر النمو البدني اولا العقلي اولا الاخلاقي ديالو. الموضوع ديال خدمة دراري فالمواثيق والمعايير الدولية بينات جميع التفاصيل ديال الحد الادنى لسن الخدمة و اسوا اشكالالخدمة ديال دراري وحقوق دراري واعلان المبادئ والحقوق الاساسية فالخدمة. هدا دوليا اما عربيا فراه كاينة حتى اتفاقيات العمل العربية الصادرة على منظمة العمل العربية عمالة الاطفال بالارقام. هاد الاتفاقية هادي، قالت باللي خاص الخدمة ما تمنعش دراري من التعليم الالزامي، وما يكونش العمر ديال دري اللي بغا يخدم قل من العمر فاش خاصو يكمل قرايتو الالزامية، وخاص الدولة تقلب على الاسباب اللي كتخلي دراري يمشيو يخدمو، و تدير التوعية باضرار الخدمة ديالهم. فالصناعة منعات هاد الاتفاقية الخدمة ديال الدراري قل من 15 سنة وفالخدامي الخفاف اللي كتديرهم عائلتو ما خصش اكون عمرو قل من 14 سنة، وكيما كان الحال خاص المراقبة ديال الخدمة د دراري والحماية ديالهم صحيا واخلاقيا والتاكد من انهم قادرين يخدمو وان لياقتهم كتسمح ليهم يخدمو. هاد المنظمة دارت حتى لدابا 19 اتفاقية و 8 توصيات، و كان فيها بزاف ديال النصوص على الخدمة وعلى الخدمة ديال دراري و الاسرة، حيت هاد التفاقيات هتمات بزاف ب تنظيم الخدمة ديال دراري وبشكل خاص الحد الادنى ديال الخدمة و اللي ترفع باش يتناسب مع المخاطر اللي كتشكلها الخدمة والمشقة ديالها، كما عطات القيمة للرعاية الطبية مرة مرة و تحديد ساعات العمل. دات هاد الاتفاقية نصوص كتنظم الخدمة ديال دراري فالمجالات التالية: الفحص الطبي، الخدمة ب الليل، الخلاص، سوايع د الخدمة، الزيادة ديال سوايع، الكونجي، الخدمات الاجتماعية، التزامات مول الخدمة، مراقبة التطبيق، العقوبات. شنو هي الخدمة ديال دراري الايجابية؟ . كتعني الخدمة الايجابية ديال دراري، الخدايم اللي كتكون بدون مقابل وحتى اللي كيتخلصو عليها، و اللي كتناسب العمر و القدرات ديالو، و يمكن يكون عندها تاتير ايجابي على النمو ديالو العقلي و الجسمي، و اللي تيديرها الدري و هو فرحان و محافظ على الحقوق ديالو، و اللي كتعلمو المسؤولية و التعاون و التنظيم و التسامح و التطوع مع ناس خرين. حجم ظاهرة الخدمة ديال دراري. الدراري اللي عندهم بين 5 و17 سنة ف فلسطين تقدر العدد ديالهم سنة 1998 بشي 125900 دري، اي بنسبة 34. 6 ف المية ديال مجموع السكان، هاد دراري هادو فيهم 82. 8 ف المية خدامين و العدد ديالهم 24900 والباقي تيقلبو على الخدمة و مستاعدين يخدمو و عددهم 7260 على حساب لاحصاء ديال الخدامة اللي تدار ف فلسطين عام 1999. اسباب وتاتيرات الخدمة ديال دراري. خاصنا نعرفو بلي الخدمة ديال دراري ماشي غير بسباب اقتصادي، ولكن كاينين حوايج خرين، بحال الطبقة الاجتماعية للي كينتمي ليها الدري، و شي مرات ف المجتمعات النامية، يماعتيكولو بلي الدراري اللي ما عندهومش من حقهم يخدمو، ولايني مكاينش شي واحد اللييكعترف بحق هؤادادراري فخلصةمناسب ةللطاقة اللي يكقدمونا. ووالمجهود اللي كيديروه، عمنيناكنهضرو على الخدمة ديال دراري وعدد و نسبة ديال دراري اللي تم اللي خدامين كنلقاو بلي ماشي الخدمة فحد ذاتها فاش خاصنا نهضرو. ولكن فالنوع ديال هاد الخدمة اللِّي كَتّْعْطَى لدراري، وْالْظروف فاش تيخدمو، وِلْخطرَ وْالتَّعَدُّو اللِّي كيتعرضو لِيها فْالْخدمة، هاد هو الاهم من كولشي. كِيفَاشْ. كاين نقص كبير فالبيانات فهاد الجانب هدا، و هادشي كيخلي من الصعب تحديد دراري اللي كايشاركو ف الخدمة ولا كيخدمو فظروف اللي يمكن تكون ضارة على صحتهم ولا افكارهم و لا عاطفيتهم، و هاد الارقام الرسمية خايبة بزاف فهاد المجال. اما المعلومات لوخرين اللي موجودة فالدراسات والتقارير الرسمية فهي من نوعية متغيرة. وْشِي مواضيع مَا ما عندهاش حتى اهمية بالمقارنة مع مواضيع خرة. وبالمناسبة، كاين دراسات واسعة حول دراري ديال الشارع، و لكن ما المعلومات ديالنا على الظروف ديال العمل ديال دراري وظروف اللي خدامين فالزراعة و اولا فديور، الاعمار ديالهم، كتبقى هي الشاغل الرئيسي، حيت عدد كبير ديال دراري صغار تيخدوهوم، خاصة فالعروبية، لانهم ماشي معقول وماشي مالوف نشوفوهم فسن 5 ولا 6 سنين وهما خدامين، ولكن الغالبية ديال صحاب 10 و14 سنة كنلقاوهم هما الفاعلين الاقتصاديين. و لكن النسبة ديال اللي تحت سن 10 سنة ما يمكنش نتجاهلوها واللي ممكن توصل حتى ل 20% في بعض البلدان. الاسباب ديال الخدمة ديال دراري. الفقر هو السبب الكبير ديال الخدمة ديال دراري، حيت بزاف فيهم كيضطر يخدم باش يلقى ما ياكل، خاصة الى كانت الفاميلة مخصوصة وكولشي خاصو ينوض يخدم باش اصورو طرف دل الخبز، اوا كيفاش والحالة هده غادي يقدرو يقريو ولادهم؟ القراية كيما هو معروف مكلفة بزاف، والاسر الفقيرة خاصها مصاريف الكتوبا واللوازم المدرسية والحوايج والطرونسپور. و حتى الخلصة ديال المعلمين فشي بلايص، وفشي بلايص القراية فالابتدائي كتكلف الاسرة التلت ديال داكشي اللي كتدخل. بزاف ديال الاسر عندها كتر من ولد فالعمر ديال القراية، زيد عليهم بلي هاد الدراسات ݣاع ما كتهضر على النقص الكبير فالعائدات ديال الاسر، خصوصا منين الولد تيمشي يقرا و ما تيعاونش فالخدمة، وهادشي كلو هو اللي تيفسر علاش دراري بزز عليهم ينوضو يخدمو، واللي هي توفير الحوايج والمصاريف ديال القراية، حيت خاص الاسر فشي بلايص امولو المدارس وشي مرات كنلقاو المدارس والادارة ديالها كتحمل السكان جزء من المصاريف ديالها. بزاف ديال الناس تيعيشو فمناطق ما فيهاش ݣاع المدارس، وبالتالي ما كاينش بديل على الخدمة، وكاين علائلات كتشوف بلي التعليم كيعرقل القدرات ديالها، حيت كتشوف بلي الاستتمار خاصو يكون فشي حاجة مربحة، وكتشوف بلي التعليم والقراية فبزاف ديال الحالات دون المستوى وما كيزرعش الامل فاي تقدم اجتماعي، وما كيستحقش التضحية، وكاينين امثلة بزاف ديال اسر بغات تشوف ولادها واصلين لدرجة عالية ديال التعليم، ولكن الغالب الله، ما عندهاش الادوات وكتشوف باللي التكلفة غالية جدا. الاحصائيات الاقتصادية كتبين باللي المصروف ديال القراية كيكون مرتفع بزاف وبالخصوص فالابتدائي، البنك المريكاني ديال التنمية عبر العلاقة بين الاستتمار فالتعليم الابتدائي والنمو الاقتصادي فربعطاعشر دولة فامريكا اللاتينية ومنطقة البحر الكاريبي، ولقا بلي المويان ديال العائد الاجتماعي هو 17 فالمية، وفهاد الصدد كيدكرنا التاريخ بلي النوضة الصناعية ما كانتش سابقة التعليم الاساسي: المانيا، لوطريش، ميريكيان، جاپون، وعلى دكر جاپون فمنين بدات النوضة الصناعية ديالها كانت الامية منخفضة، من هنا كنستنتجو بلي زيادة عدد افراد الاسرة عندو تاتير كبير وحاسم على القراية ديال دراري. حيت الاحصائيات كتكول باللي قد ما كترو افراد الاسرة قد ما ارتفعت فرص تشغيل دراري، وقد ما نقصات فرص القراية، والعكس بالعكس، اي قد ما كان عدد افراد الاسرة قلال قد ما قلالت فرص تشغيل دراري، و قد ما زادت فرص القراية ديالهم. التاتيرات الخايبة والمدمرة ديال الخدمة د دراري صغار. . كاين ربعة د الحوايج جوهرية كيتاتر بها الدري منين كايتستغل اقتصاديا فالخدمة اللي كايدير وهي: المخاطر النفسية. الباحتين كايقولو من شحال هادي بلي شي انواع ديال الخدمة هما اللي كايسببو مشاكل نفسية واجتماعية خطيرة للدراري. هادا كايكون خطر كبير على دراري، وخاصة بالنسبة للبنات اللي كايكونو كايخدمو فالديور و كايكونو عايشين بعاد من العائلات ديالهم. كاين شي معلومات كتقول باللي بزاف منهم كيخدمو فظروف قاسية، و كايمنعوهم علاين من اي اتصال مع العائلات ديالهم وصحابتهم. شي مرات كيكونو فيهم حتى ضحايا ديال العنف الجسدي والنفسي والجنسي. وكل هادشي كايهدد التوازن النفسي والاجتماعي ديالهم. على حساب فرقة منظمة الصحة العالمية، دراري اللي خدامين فكينيا. تيعانيو من الام واعراض خطيرة، من بينها الانطواء و الشيخوخة. المبكرة، و الاكتئاب. . الدعارة هي نوع خور ديال الخدمة ديال دراري، حيت كاين بزاف منهم كتسبب لو ضرر كبير وخاصة البنات، كيما ممكن يسبب الايدز، وكاينين شي ناس بالغين اللي تيشوفو فممارسة الجنس على دراري افضل طريقة باش احميو راسهم من هاد المرض. بزاف ديال السلطات المسؤولة على السياحة فبزاف ديال الدول كيتساهلو مع هاد القضية هادي. زيادة على امكانية اهز الدري الايدز، فان دراري كتكون عندهم مشاكل نفسية خطيرة، بسباب العزلة اللي كتفرض عليهم، والحقيقة بلي بزاف ديال دراري اللي تيجيو من العروبية تيقطعو علاقتهم مع الاسر ديالهم نهائيا الخدمة ديال دراري فالعروبية والتاتير ديالو السلبي. . فالعروبية تيكون معدل ديال الدراري اللي تيخرجو من القراية مرتفع بزاف فالابتدائي، واللي خاصنا نعرفو بلي دراري اللي تيخرجو من المدرسة كيضطرو يخدمو اولا كيخدمو حيت خلاو المدرسة لاسباب خرة. الخدمة لساعات طويلة كتستنزف الدراري اللي خدامين و تيسبب ليهم بزاف ديال الحواديت. زيادة على بلي الخدمة بوقت طويلة كيشكل خطر على القدرة ديالهم على التعلم. على حساب داكشي اللي نشروه الباحتين المريكانيين، القراية ديال الشباب بين 12 و17 سنة كينقص المستوى ديالها من بعد 15 حتى ل 20 ساعة ديال الخدمة فالسيمانة. واخا هكاك فراه فالدول النامية المعدل فايت بزاف هاد التقديرات، زيد عليها بلي دراري الخدامين فهاد الدول كاين اللي قل من 12 سنة. كتشير الدراسات حتى بلي تاتير الخدمة فالصغر على الاداء المدرسي ديال دراري كبير بزاف، زيد عليها الاخطار البدنية. على سبيل المتال، اللي تيجمعو الزبل فالفلبين كيتعرضو لخطر الاصابة بمرض اولا الا‘اقة الدايمة. تركيز مرتفع ديال الزواق (الزئبق) والكحول (الرصاص) فالدم، الاصابات ديالى التعدو وسوء المعاملة، التهابات خطيرة بحال التيتانوس، المشاكل ديال التنفس، تشوهات فالهيكل العظمي بسباب التقل، الامراض الجلدية، وغيرها من الامراض اللي كتكون بسباب انعدام النظافة. كتستحق الزراعة اهتمام خاص، حيت الخوبارا كيعتبروه من اكتر القطاعات خطورة على الصحة والسلامة، وحيت هو القطاع اللي تيخدم نسبة كبيرة من دراري صغار خصوصا اللي كيتمعشو منها (الزراعة المعيشية)، وحيت الخدمة فيها كتكون لساعات طويلة كتمنع الدراسة. دراري كايتعرضو لجميع انواع المخاطر. من بينها، التغيرات المناخ. و الاوزان التقيلة، و الادوات الحادة. زيد عليها الالات اللي كيدخلهوم ف الزراعة، و المواد الكيماوية السامة و الالات، و اللي كتستعمل غالبا بلا تدريب. و بدون تيخاذ الحذر الضروري، توصفاتالخدمة الصعيبة ديال دراري فالعروبية في مقال على الخدمة ديال دراري فافريقيا تنشر عام 1993 فمجلة العمل الدولية: واخا الانظمة ديال الخدمة ديال دراري متنوعة من دولة الدولة، ولايني اللي تيجمعها هو بلي الظروف ديالها قاسية. من الضغوط والمخاطر اللي كاينة حتى فالفيرمات، كنلقاو الحشرات، الزواحف الحيوانات، الارض القاسحة، الادوات القديمة. و يمكن تكون المسافات طويلة بزاف، ولا ساعات الخدمة طويلة بزاف، وكلشي ممكن يزيد من سوء الحالة الصحية ديال دراري. نشوف متال محدد ديال الدراري اللي تيخدمو فافريقيا كرعاة. وحدة من المهام اللي مطالبين بها هي يوصلو الشياه للبير، و منين كيكون البير غاربق بين 40 حتى 50 ميترو ولا كتر، خاصهم يجبدو الما بمساعدة الحيوانات. كيما خاصو يبقى يجري بين الحوض فاش تيسقهم وبين البير ويبقى يرجعهم للبير بالزربة. يلى عتابرنا بير فيه 40 متر والدلو فيه 30 لتر. فراه خاص الدري يقطع 27 كيلومتر مشي ومجي باش يشرب قطيع فيه 200 جمل. و اللي تيبين بلي الحياة قاسية تما بلي الدري كتلقاه منجدب بزاف للحياة فالمدينة. وكتعتبر هاد الهجرة للمدينة فافريقيا حتى بالنسبة للدراري، مرتابطة بصعوبة الظروف ديال الخدمة فالعروبية. هادشي هو ليكشوف وظيفة اقل تعب. ولو كان يمكن نضمن البقاء على اقل تكلفة. كُلّْ حُكْمَة فَشْلَتْ فْرْدْ الْوْلَادْ لْلْمُدُنْ وْلَا الشّْبَابْ اللِّي مْشَاوْ. حتى بعد تجربة الظروف المعيشية اللي مرفوضة في الشوارع و الحيات الفقيرة في لمدون. و الاطفال يفضلو هادا عشان العالم الريفي. الاتر الاقتصادي والاجتماعي للخدمة ديال دراري. بزاف تيربطو بين الفقر والمشاركة ديال دراري صغار فالانشطة الاقتصادية، وان الفقر هو السبب فالخدمة ديال دراري، ،انه كينقص من فرص الارتقاء الاجتماعي. كتر من داكشي كاين اللي تيشوف بلي الخدمة ديال دراري كتطول الفقر، حيت كينعكس على امكانية التعلم اللي ممكن تحقق ليه مكاسب حياتو كاملة. ومن وجهة نظر الاقتصاديين والمهتمين بدراري صغار، فان الخدمة ديالهم كتطول الفقر ديالهم بسباب التاتير على الصحة والسلامة ديالهم، حيت كتطيح براس المال البشري اللي ضروري باش تحقق التنمية الاقصتادية والاجتماعية كيتقال فبزاف ديال المرات بلي الخدمة ديال دراري كتزيد الفقر حيت كتسبب الشوماج و كتحيد الخدمة للناس الكبار. ولكن صعيب نعممو، حيت داكشي كيرتبط ب نوع الخدمة اللي كيديرو هادوك دراري. وبالنسبة للخدمة اللي كيتخلصو عليها فلوزين متلا، راه ممكن دراري صغار يحولوهوم يديرو الخدمة ديال ناس كبار، وهادشي طبعا عندو تـاتير سلبي على جودة الخدمة والخصلة وظروف الخدمة. وباش نبينو العلاقة بين تاتير خدمة دراري على فرص الخدمة ديال الكبار، خاص ندكرو بلي بزاف ديال المزارعين وصحاب المشاريع الصغيرة حافظو على الخدامي ديالهم، الشي اللي تيعني بلي خدمة دراري صغار ماشي ديما كتاتر على فرص خدمة الكبار، فمتلا دراري اللي كيخدمو فمناطق لارسمية فتاتيرهم ضعيف ولا ما كاينش كاع، حيت تيخدمو غير الخدامي اللي ما تيبغوهومش الكبار، بحال يبيعو الميكا فالسوق، يسيرو الصباط، البنات اللي تيخدمو فالديور عند العائلات اللي ما يقدروش اخلصو خدامة كبيرة فالعمر، هادشي كامل تيبين بلي دراري تيعانيو من تمييز خطير فالخدمة وهادشي راه ما متوافقش مع الديمقراطية والعدالة الاجتماعية. ساعات العمل القانونية ديال دراري. كتشكل ساعات الخدمة الهم التاني، حيت الخدمة كتبقى شي مرات نشاط مستامر، كل نهار ولساعات طويلة، وهادشي ما يمكنش يتوافق مع القراية، على عكس دراري فالدولة المتقدمة اللي كيخدمو غير شي مرات، ولا فالعطلة ديال الويكاند اولا العطل المدرسية، باش اصورو شوية ديال المصروف الشخصي، على عكس دراري ديال الدولة الفقيرة اللي ضروري خاصهم يخدمو الى بغاو يعيشو، هادشي تيخيلهوم يتعرضو لضغط ساعات العمل الطويلة، والمشكلة تنلقاو البنات تيخدمو كتر من لولاد خاصة اللي خدامين فالديور، حيت تيخدمو ساعات طويلة، وهادشي كينطبق حتى على بنات خدامين خدامي خورين، زيد عليهم بلي فيهم اللي خاصهم يعاونو والديهم فالشغالات ديال الدار زيادة على الخدمة ديالهم، وهنا خاصنا ندكرو الاتفاقية نمرة 60 ديال 1973 اللي كتعلق بالحد الادنى للسن ديال الخدمة فالمجال غير الصناعي، كتقول بلي اي طفل تحت 14 عام، ما يقدرش يخدم فخدامي خفاف لكتر من ساعتين فاليوم، سوا فايام القراية سوا فايام العطلة، و ما خاصوش حتى يدوز بين المدرسة والخدامي الخفاف كتر من سبع سوايع يوميا. غالبًا ما كنتساءلو على العلاقة بين الخدمة ديال دراري والحضور ديالهم للقراية. صحيحان بزاف منهم كيجمعو بين الخدمة والقراية ولايني بزاف منهم ما كيمشيوش للمدرسة. كما بلي دراسات ديال منظمة العمل الدولية بينات بلي 30 حتى ل 50 فالمية من دراري تيخدمو فالبرازيل وغانا والهند واندونيسيا والسنيغال وتركيا خرجو من القراية نهائيا. الاسباب اللي كتخلي الدري يخرج يخدم على حسابو هو. النتائج بينات بلي السبب اللي تيخلي دراري يخرجو للخدمة على حساب ما صرحو به هما، هو جوج اسباب لول اجتماعي والتاني اقتصادي، حيت تبين بلي 67. 7 فالمية من اللي خرجو للخدمة خرجو باسباب اقتصادية، اي حيت مخصوصين، واللي بغاو يزيدو من المدخول ديال الاسر ديالهم شكلو 31. 7 فالمية، اما الاسباب الاجتماعية فتفرقات بين الستيغلال والاعتماد على النفس بنسبة 10. 8 فالمية وملء الفراغ بعد الخروج من القراية بنسبة 12. 4 فالمية. هادا من جهة من جهة خرى، الطفل كيتعرض للتعدو سوا جسديا سوا بالسبان وتخسار الهضرة اولا بجوج بهم، من مول الخدمة ولا صحابو فالخدمة ولا الكليان اللي كيتعامل معهم. المهم الخدمة ديال دراري صغار راه مشكل خطير بزاف. وقد ما كان الدر يصغير قد ما المخاطر كتزيد بحال المخاطر الفيزيائية، و الكيمياويةوغيرها اللي كتكون فبلايص د الخدمة وبالطبع الستيغلال الاقتصادي ديالهم. النضال باش تحيد خدمة دراري. شي سنوات هادي تطلقات واحد المبادرة عالمية للدفاع على حقوق دراري واللي البطل ديالها هو طائر الدودو، هاد المبادرة الهدف ديالها هو نشر الاتفاقية الدولية لحقوق دري فجميع انحاء العالم، كيما بغا يكون الجنس ولا الدين ولا العرق ولا المستوى الاجتماعي ولا التوجه السياسي. وتيشكل الموقع ديال "سايبردود، المدافع على الحياة"، اداة تواصل عالمية كيتجمعو فيها ݣاع المهتمين بالدفاع على الحياة والبيئة بالتعاون مع منظمات دولية بحال المفوضية السامية لحقوق الانسان فالامم المتحدة والانتربول الدولي.